als_Latn dik_Latn tur_Latn
Komisioni i Etikes i FSHF-së pezullon dy futbollistë për trukime
Komisioni i Etikes pranë Federatës Shqiptare të Futbollit, i mbledhur sot ka marrë vendimin për pezullimin nga aktivitetet sportive për 6 muaj ndaj dy futbollistëve, pas hetimeve për ndikim në rezultatet e ndeshjeve
TIRANË (AA) - Komisioni i Etikes pranë Federatës Shqiptare të Futbollit, i mbledhur sot ka marrë vendimin për pezullimin nga aktivitetet sportive për 6 muaj ndaj dy futbollistëve, pas hetimeve për ndikim në rezultatet e ndeshjeve, raporton Anadolu Agency (AA).
Pas paraqitjes së materialeve nga Sekretariati Teknik, Federata Shqiptare e Futbollit ka arritur në përfundimin se lojtari i Klubit të Futbollit “Teuta”, Alfred Osmani, do të dënohet me gjashtë muaj pezullim nga aktivitet për komplotim në influencimin e rezultatit të ndeshjes “Flamurtari” “Teuta” në kundërshtim me etiken sportive.
Gjithashtu edhe lojtari i Klubit të Futbollit “Elbasani”, Arjan Pisha, po për të njëjtën akuzë është pezulluar gjashtë muaj nga aktivitet sportive. Komisioni i Etikës gjithashtu ka vendosur që ndaj këtij lojtari dhe klubit të futbollit “Elbasani” të depozitojë kallëzim penal për komplotim në influencimin të rezultatit të ndeshjeve Elbasani “-“Teuta”, datë 10 shtator 2014, “ Elbasani”- “Skënderbeu” luajtur më 25 janar 2015 dhe “Kukësi”- “Elbasani”, datë 31 janar 2015,
Në vendimin e Komisionit të Etikes pranë Federatës Shqiptare të Futbollit theksohet se kundre këtij vendimi lejohet ankimim,
als_Latn als_Latn als_Latn als_Latn als_Latn als_Latn